Har HaMenuchot

Har HaMenuĥot (; laŭvorte tradukita kiel Monto de Ripozo ; ankaŭ Tombejo Giv'at Sha'ul) estas la plej granda tombejo en Jerusalemo kaj nuntempe estas konsiderata la precipa tombejo de la urbo. 

Ĝi situas sur la monteto de la sama nomo, Har HaMenuchot (750 metroj) en la Judeaj Montetoj ĉe la okcidenta periferio de la urbo, ĉirkaŭita de la kvartaloj Giv'at Sha'ul sudoriente kaj Har Nof sude, la antaŭurboj Motza sudokcidente kaj Mevasseret Cion okcidente, kaj la precipa Nacia Aŭtovojo 1 norde. 

Kiam Har HaMenuchot malfermiĝis en 1951, ĝi multe pligrandigis la entombigan kapaciton de Jerusalemo, ĉar la sola alia granda tombejo disponebla tiutempe estis la jarcentaĵa tombejo sur Har HaZeitim (la Monto de Olivoj).  

Ĝi estis origine aranĝita sur areo de 30 hektaroj kaj kontinue vastiĝis laŭ la nordaj kaj okcidentaj deklivoj de la monteto. Ekde 2008, la tombejo kovras areon de 58 hektaroj kaj enhavas pli ol 150 000 tombojn. Pro la unika naturo de juda tombo, kiu estas konstruita por eterneco kaj neniam forigita, kaj ĉar estas afero de la koro kaj granda honoro por multaj judoj esti entombigitaj tie, manko de spaco ekestis, kiu estas solvita per vastigado de la subtera loko. La unua moderna subtera tombejo de la mondo nuntempe konstruiĝas tie, kies unua parto malfermiĝis en oktobro 2019.Kateřina Kálal Kučerová: Kiam eĉ la postvivantoj devas iri subtere: La israela subtera tombejo Har HaMenuchot. 100+1, la 29-an de aŭgusto 2020, alirita la 18-an de novembro 2020. 

 Referencoj 

 Eksteraj ligiloj 

 Entombigo en Jerusalemo: La Har HaMenuchot Tombejo
 Kiddush Chelka Ceremonio ĉe Har HaMenuchos de la Belz Komunumo

Kategorio:Montoj de Jerusalemo
Kategorio:Geografio de Jerusalemo
Kategorio:Informkesto mapligilo sen OSM-rilata ID sur Vikidatumoj
Kategorio:Koordinatoj sur Vikidatumoj
Kategorio:Tombejoj en Israelo
Kategorio:Judaj tombejoj